கேள்வி: 2023 மொகதிசு விடுதி தாக்குதல் - பின்னணி பற்றி தகவல் சொல்.
பதில்: இசுலாமிய ஜிகாதிசுட்டு குழுவான அல்-சபாப் 2006 ஆம் ஆண்டில் ஒரு கிளர்ச்சியைத் தொடங்கியது. சோமாலிய அரசாங்கத்தை தூக்கியெறிந்து விட்டு கடுமையான சரியா சட்டத்தை இவ்வமைப்பு திணிக்க முயன்றது. சோமாலியாவின் தலைநகர் மொகதிசுவில் விடுதிகள், உணவகங்கள், இராணுவ மற்றும் அரசியல் இலக்குகள் உள்ளிட்ட பொதுமக்களின் கட்டடங்களை குறிவைத்து இந்த இசுலாமிய குழு பல தாக்குதல்களை நடத்தியது.
கேள்வி: 2023 மொகதிசு விடுதி தாக்குதல் - தாக்குதல் பற்றி நீங்கள் என்ன அறிந்துள்ளீர்கள்?
பதில்: 9-10 ஜூன் 2023 ஆம் ஆண்டு சூன் மாதம் 10 ஆம் தேதி இரவு, அல்-சபாப் குழுவினர் மொகதிசு நகரத்தின் இலிதோ கடற்கரையில் உள்ள ஒரு விடுதியைத் தாக்கியது. நகரின் இலிதோ கடற்கரையில் உள்ள பிரபலமான உயர்மட்ட பியர்ல் கடற்கரை விடுதியின் உணவகத்தின் மீது ஏழு துப்பாக்கி ஏந்திய நபர்கள் வெடிகுண்டு வெடித்து தாக்குதல் நடத்தினர். அவர்கள் குறைந்தது ஆறு பொதுமக்களையும் மூன்று பாதுகாப்புப் படையினரையும் கொன்றனர். தாக்குதல் நடத்திய அனைவரும் பாதுகாப்புப் படையினரால் கொல்லப்பட்டனர்.